એલેક્ઝાન્ડર બેલનો જન્મ એડિનબર્ગ, સ્કોટલેન્ડમાં 3 માર્ચ, 1847ના રોજ થયો હતો. તેમના પરિવારનું ઘર 16 સાઉથ ચારલોટ્ટ સ્ટ્રીટ ખાતે હતું અને તેના પ્રવેશદ્વાર પર યાદગીરીનું નિશાન હતું જે એલેક્ઝાન્ડર ગ્રેહામ બેલનું જન્મસ્થળ હોવાનો સંકેત આપે છે. તેમને બે ભાઈઓ મેલવિલે જેમ્સ બેલ (1845–1870) અને એડવર્ડ ચાર્લ્સ બેલ (1848–1867) હતા. બન્ને ભાઈઓ ફેફસાના ક્ષયરોગના કારણે મૃત્યુ પામ્યા હતા. તેમના પિતા અધ્યાપક એલેક્ઝાન્ડર મેલવિલે બેલ, અને તેમના માતા એલિઝા ગ્રેસ (પારિવારીક નામ સાયમોન્ડઝ) હતા. તેઓએ 'એલેક્ઝાન્ડર' તરીકે જન્મ લીધો હોવા છતા દશ વર્ષની ઉંમરે તેમના પિતાને તેમના બે ભાઈઓની જેમ વચ્ચેનું નામ આપવા માટે વિનંતી કરી હતી. તેમના 11મા જન્મદિને તેમના પિતા માની ગયા હતા અને તેમને વચ્ચેનું નામ 'ગ્રેહામ' અપનાવવાની મંજૂરી આપી, જેની પસંદગી એલેક્ઝાન્ડર ગ્રેહામ, કે જેઓ એક કેનેડીયન હતા અને છાત્રાલયમાં રહીને અભ્યાસ કરતા હતા અને તેમના પિતા દ્વારા જેમની સંભાળ લેવામાં આવતી અને જેઓ પારિવારીક બની ગયા તેના પરથી ઉપરોક્ત નામની પસંદગી કરવામાં આવી હતી. નજીકના સંબંધી અને મિત્રો માટે તેઓ "એલેક" બની રહ્યા હતા, જે નામે તેમના પિતા તેમને પાછળની જિંદગીમાં પણ બોલાવતા હતા. 

ફિલ્મ આત્મકથાઓ
પરિવારની દુઃખદ ઘટના
બહેરાઓ સાથે કામ કરતા
પ્રારંભિક વર્ષો